
הנדון: תכנית ביטוח "משלים לגמלאי" - היתר
בתוקף סמכותי לפי סעיף 40(ג)(4) לחוק הפיקוח על שירותים פיננסיים (ביטוח), התשמ"א-1981, אני מתירה בזאת להראל חברה לביטוח בע"מ (להלן - החברה) את הפעלת תכנית הביטוח "משלים לגמלאי" (להלן - התכנית) בכפוף לאמור להלן:
1. היתר זה ניתן במסגרת הרישיון בענף מחלות ואשפוז.
2. היתר זה תקף מיום 1 בינואר 2018. במידה וידרשו שינויים בתנאי התכנית בהתאם לתוצאות דוח הבדיקה כמפורט בסעיף 4 להלן בשים לב לזכות החברה להפסיק את התכנית בהתאם לסעיף 9.2 בתכנית, יפוג תוקפו של היתר זה.
3. שיעור העלאה בפרמיה למבוטח: מתווה העלאת הפרמיה ימשך כמתוכנן. קרי, העלאה של 8.7% מדי 1 ביולי בכל שנה, וזאת עד לשנת 2023 כולל. לאחר שנת 2023, תתקבע הפרמיה למעט שינויים הכרוכים בעדכון מדד המחירים לצרכן וכן שינויים הנובעים משינוי בגילו של המבוטח כמפורט בטבלת הפרמיות הקבועה בתכנית. 
4. ביום 1 במרס 2020, ומדי 1 במרס בכל שנתיים שלאחר מכן, תגיש החברה לממונה דוח בדיקה של ניסיון הקבוצה לעומת כל הנתונים הנכללים במודל האקטוארי, לרבות שיעור ביטולים ושיעור תחלואה, עבור התקופה שחלפה מאז הבדיקה האחרונה שנעשתה. 
5. למען הסר ספק, אם קיימות סתירות בין הכתוב בהיתר זה לכתוב בהיתרים קודמים שניתנו לחברה בעניין תכנית זו, יחולו הוראות היתר זה.

